„Népmese a ládafiában”
helyi mesék, történetek, mondák gyűjtése, azok közös feldolgozása bábozás (magunk készítette bábok, gyapjúszövés és egyéb technikák alkalmazásával) és ökoképek formájában
A téma motívumai
mi hagyományozódik át a szóbeliségben, mint érték – mi a helyi érték jelentősége a globalizált világban
ember és természet kapcsolata a népmesékben és a jelenben
„Túlélés a vadonban”
hogyan készítsünk fűből testmelegítő szövetet, csalánból kötelet, tusfürdőt vadgesztenyelevélből, fogkefét mogyoróhajtásból, ha úgy hozza a sors, hogy rákényszerülünk megélni a civilizáció „áldásai”(?) nélkül - az izgalmas és szórakozatató projekt Ray Mears angol témaszakértő nyomán készült
„Csodaszarvas a csillagos égen”
a projekt középpontjába a magyarság mitikus állatőse
népvándorláskori időutazás a jelkép állat körül (hogyan lett a magyarság eredetszimbóluma - ősvallás, irodalom, csillagászat, ötvösmunkák)
vers-zene és vers-fotó kompozíció készítése a téma alapján
szarvas kőmozaik készítése
vadvilág-kalauz - (a szarvas Eurázsiában)
„Ős Gabonaisten”
gabonakultúrák Eurázsiában (mitológia, régészeti leletek értelmezése)
a kereszténység és a kenyér - búza-oltár készítés Csete textilek ihletésében
kalásztündérek, szalmabábok – a szalma és vele kapcsolatos játékok
termékenység szobrok, idolok készítése agyag és búzaszemek felhasználásával
tanyasi kemencében sütés (kultikus népi ételek, kalácsok)
„A csend törékeny” (egy kevésbé zajos, csendesebb világért)
a csend értéke
kapcsolatteremtő játékok – kommunikációtípusok - indiánjelek
természeti hangzások, madárdalok felismerési játéka
érezni a természetet – a szenzitív környezeti megismerés útjai
„Fenntartható háztartás”
gyakorlati ismerkedés a környezetkímélő ablaktisztítás, csempe- és mosdótakarítás, fürdőszobaillatosítás, bútorfényezés stb. kicsit sem titokzatos ám végtelenül egyszerű világával, - ecet, olaj, méhviasz, szódabikarbóna, citromolaj és felhasználásuk a háztartásban – mitől környezetkímélő az (olcsó) házi tisztítószer, és miért káros gyakran a (drága) bolti vegyszer.
„Egy kis méhészet”
a méhcsalád élete – kaptárlátogatás
mézfajták kóstolása * méhviasz gyertyakészítés
megporzás, virágportípusok, mézelő növények – terepi séta, megfigyelések
„Tanyasi karácsony”
betlehemes drámajáték keretében egy falusi karácsonyest előkészítése és eljátszása
kisbetlehem készítése természetes anyagokból,
láncosbot, tökduda készítése (pásztori hangszerek),
tanyasi karácsonyfa állítás és díszítés a hagyományok szerint,
karácsonyi szalma, lucabúza, mágikus karácsonyesti ételek (méz, dió, fokhagyma, mák stb)
„Háziállatok a tanya körül”
kisállat simogatás és gondozás – kecske, nyuszi, kiskacsa, gyöngyös
az alföldi népi ábrázoló művészet állatmotívumai (motívumkutatás és alkotó feldolgozás különböző technikákkal-szövés, mozaik, nemezelés)
”Macskaösvényen” esti kalandjáték egy Weöres Sándor vers alapján
Baromfiudvar gyékényből–gyékényfonás * tojásfestés növényi alapú festékekkel
„Gyógynövények és tanyasi kiskertek az Alföldön”
gyógynövény-ismereti terepi séta és gyűjtés
rügysaláta, csaláncsipetke és bodzalimonádé – azaz hogyan készítsük el, amit a természet ajándékba ad * növény-nyomatos ajándéktárgyak (agyag, textil)
biokerti munkák, komposztkészítés, fűszernövénykert, pillangóbarát kert
„Csillagmondák”
jelképtár – a csillagmondák szerteágazó rendszere a világ- és a magyar kultúrában
csillagtérképes esti megfigyelés, holdiránytű tanulása
földreszállt fények – csillagképek modellezése gyertyával
készítsünk csillagos világfát – a népi hagyomány e jellegzetes motívumának megismerése és elkészítése különböző technikákkal (papírmozaik, terménykép, nemezelés, textilkép)
„Az alkotó ember”
a reneszánsz kori kultúra modellezése és kritikája az ökológia szemszögéből
a reneszánsz ember – Leonardo da Vinci (modern sokoldalúság vagy archaikus teljesség, alkotások és az általuk nyitott utak továbbgondolása)
Leonardo tervezte gépek modelljeinek elkészítése (vízikerék, kalapácsgép)
a freskófestészet technikájának tanulása
„A Növényi Létforma”
irodalmi szövegekhez kötődő és sajátélmény alapú töprengés a növények elképzelhető és elképzelhetetlen csodáiról, - ember és fa kapcsolata, (Nemes Nagy Ágnes) – magyar irodalmi herbárium, - illékony esszenciák (Hamvas Béla) - növényfelismerés és határozás illat alapján, – illatritmusok.
„Madárősök, szárnyas égi lények”
a projekt középpontjában a magyarság mítikus madárőse áll, ezt a témát járjuk körül az írásbeliség hagyományvilágával és a tárgyi emlékek ősi hagyatékával ismerkedve – emellett madárhangfelismerés, madárhatározás (terepi séta), csuhémadár-készítés (kézműveskedés természetes anyagokkal) , madárvédelmi berendezések készítése (odú, etető) a választható programrész.
A fenti programokat heti rendszerességgel indítjuk egész évben iskolai csoportok, családok, táborozni kívánók részére.
A programok időtartama: igény szerint ½, 1, 2 ... naposak lehetnek
Minimális csoportlétszám: 15 fő
Szállás és ellátás biztosítása: az erdei iskolábanSzeretettel várunk játszani, együtt gondolkodni, táborozni velünk!
Természetközeli szabadinős programok helyben
Magyar íjászat, szövőműhely, nemezelés, agyagozás, szalmamunkák, terráriumgondozás, madármegfigyelés, hagyományos ételek készítése, biotisztálkodó szerek készítése, tanyasi állatok simogatása, csöndmeditáció, környezetbarát játéktár, biokerti munkák, stb. (igény szerint az egyes technikák oktatása kérhető)